section_heading: Pravila
paragraph_text: Karambol se igra po znatno drugačijim pravilima od svih ostalih vrsta biljara, ponajprije zbog malog broja kugli (tri ili četiri), stola bez rupa i jedinstvenog sustava vrednovanja. Da bi se ostvario bod u najpopularnijoj inačici karambola, onoj s tri kugle, potrebno je svojom kuglom dodirnuti neutralnu i protivničku u istom udarcu, ali tek nakon što je igračeva kugla dodirnula barem tri ravnine stola. Pobjednik je onaj igrač koji prvi skupi predodređeni broj bodova.